**Referat fra årsmøte for styringsgruppen for GerIT**

Telefonmøte 28.05.13 1200 – 1230

Tilstede: Torgeir B. Wyller (leder), Knut Engedal, Olav Sletvold, Marc Ahmed (representant fra Norsk Geriatrisk Forening (NGF), Leiv Otto Watne (referent).

Leiv Otto hadde skrevet årsrapport og refererte fra denne. Temaene som ble diskutert var som følger:

**Nettstedet**

Antall besøk på nettsidene har gått ned sammenlignet med 2011 da det var over 16.000 treff. En sannsynlig forklaring på dette er at vi fikk ny og mer komplisert adresse i forbindelse med omlegging til nye nettsider. Leiv Otto vil på nytt ta opp dette med legeforeningen i håp om at vi kan få tilbake vår gamle adresse [www.legeforeninge.no/geriatri](http://www.legeforeninge.no/geriatri). Han vil også undersøke mulighet for å få andre adresser som geriatri.no (eies av Pfizer), norskgeriatri.no etc.

# Økonomi

Etter årsmåltet i fjor sendte Torgeir Wyller et brev til Nasjonalt kompetansesenter for aldring og helse med oppfordring om at de ville fortsette å finansiere GerIT. Brevet er foreløpig ubesvart, men Knut Engedal forteller at de ikke er noen plan om å endre støtten til GerIT og i alle fall ikke mens Leiv Otto fremdels er i sin stipendiatperiode (som varer til mars 2014). Så inntil videre finaniseres GerIT som før.